石照縣

石照縣，是宋代、元代合州所屬的一個縣，在今之重慶市合川區。魏石鏡縣。宋代乾德三年改，屬潼川府路合州『合州，中，巴川郡，軍事。淳祐三年，移州治于釣魚山。崇寧戶四萬八千二百七十七，口八萬四千四百八十四。貢牡丹皮、白藥子。縣五：石照縣，中。魏石鏡縣。乾德三年改。漢初縣，中。巴川縣，中。赤水縣，中下。銅梁縣。中下。熙寧四年，省赤水入焉；七年，復置。』。《宋史》卷八十九志第四十二地理五潼川府路合州。元代屬重慶路合州，至元二十年，併赤水縣入石照縣『合州，下。唐為合州，又改巴川郡，又仍為合州。宋因之。元至元十五年，宋安撫使王立以城降。二十年，為散郡，併錄事司、赤水縣入石照縣。二十二年，改為州，隸重慶路。領三縣：銅梁縣，下。元初併巴川縣入焉。定遠縣，下。本宋地，名女菁平。元至元四年，便宜都總帥部兵創為武勝軍，後為定遠州。二十四年，降為縣。石照縣。下。』。《元史》卷六十志第十二地理三四川等處行中書省重慶路。明玉珍省入合州『合州。府北。元治石照縣。明玉珍省縣入焉。東有釣魚山，嘉陵江經其北，涪江經其南。又東北有嘉渠口，嘉陵江與渠江合流處，經城東南，涪江自西流合焉，亦曰三江口，幷流而南，入於大江。南距府百五十里。領縣二』。《明史》卷四十三志第十九地理四四川重慶府。
註釋

Category:宋朝縣份
Category:元朝縣份